
Rezumat: Articolul analizează tema internetului în ambientul pastoralei 
Bisericii din două puncte de vedere: suntem în fața unui instrument de 
comunicare sau poate ceva mai mult de atât, într-o lume de evanghelizat? 
Prezenţa Bisericii în lumea comunicațiilor este astăzi o necesitate, chiar dacă 
există şi unele pericole. Autorul menționează documentele magisteriale recente 
care tratează subiectul în cauză, indicând în mod critic aspectele forte şi slabe 
ale diverselor puncte de vedere exprimate în mod oficial de Biserică. 

Summary: The article analyses the topic of internet in the environment 
of Church pastoral from two points of view: do we face a communication 
instrument or more than that, in an evangelized world? The Church presence 
in the communication world is now a necessity, even if there are some dangers. 
The author mentions recent magisterial documents that treat this subject, 
indicating critically the strong and weak aspects of different points of view 
expressed officially by Church. 

Key words: internet, magisterial, evangelism, digital world. 


În 2002, John P Foley, preşedintele de atunci al Consiliului Pontifical 
pentru Comunicaţiile Sociale, într-un interviu, la întrebarea: „Conform 
Sfântului Părinte, Internetul oferă numeroase noţiuni, dar nu învață 
valori şi favorizează un mod relativist de gândire. Cum se poate transforma 
rețeaua într-un instrument pentru răspândirea valorilor?”, a dat următorul 
răspuns: 

Prezența Bisericii înseşi în Internet indică prezența valorilor. Lucrul cel mai 
important este conținutul mesajului pe care lumea îl caută. Dacă noi oferim un 
mesaj integral, un mesaj al valorilor, lumea este capabilă de a-l primi. Trebuie 
să evităm divizarea dintre persoanele care au multe mijloace tehnice şi cele 
care nu au nimic. Acum putem ajunge, spre exemplu, în casele chinezeşti sau 
în cele ale Emiratelor Arabe, la care misionarii nu pot ajunge deoarece sunt 
blocaţi de guverne?. 


1 Institutul Teologic Romano-Catolic „Sf. Iosif” din Iaşi, email: corneliubereasvd( 
gmail.com. 
2 http://hwww.mediamente.rai.it/articoli/20020328d.asp. 


118 DIALOG TEOLOGIC 30 (2012) 


Astăzi pare că totul trece prin Internet, de la cele religioase („credința 
trece prin Internet”; „animarea vocaţională trece prin rețea”) până la 
criza economică („criza trece prin Internet”5). 

Care sunt punctele forte ale Internetului? Documentul „Etica în 
Internet” le enumeră astfel: 


Internetul are un număr de proprietăți extraordinare. Este instantaneu, ime- 
diat, mondial, descentralizat, interactiv, poate să fie dezvoltat la infinit în con- 
ţinut şi deschidere şi are un mare grad de flexibilitate şi adaptabilitate. Este 
egalitar, în măsura în care oricine dispune de un echipament necesar şi de un 
minimum de capacităţi tehnice poate avea o prezenţă activă în spaţiul ciberne- 
tic, prezentându-şi mesajul în lume şi dorind să fie ascultat. Le permite indivi- 
zilor să-şi păstreze anonimatul, să joace diverse roluri, să-şi dezvolte imagina- 
ţia; permite un simţ al comunităţii şi al împărtăşirii cu ceilalți. Potrivit 
gusturilor utilizatorilor, Internetul poate conduce la o participare activă sau la 
o absorbție pasivă într-o „lume autoreferenţială de stimuli narcisişti, similară 
efectelor narcoticelor”. Internetul poate fi folosit pentru a diminua însingura- 
rea oamenilor sau pentru a o adânci’. 


Ne putem raporta la Internet în mai multe feluri. Ca bibliotecă virtuală, 
spre exemplu. La asta s-a referit şi Benedict al XVI-lea atunci când, în 
privinţa „cazului Williamson”, a recunoscut: „Mi s-a spus că urmărirea cu 
atenţie a ştirilor la care se poate ajunge prin intermediul Internetului ar 
fi permis să se ajungă mai rapid la cunoaşterea problemei. Trag concluzia 
că, în viitor, la Sfântul Scaun va trebui să acordăm o mai mare atenţie 
acestui izvor de informare””. Papa nu fusese pus la curent cu declaraţiile 
negațţioniste ale episcopului Williamson, iar acestea erau disponibile în 
rețea. 

Dacă însă ne raportăm la Internet ca la „generaţia internauților”, 
lucrurile sunt diferite. Internetul transformă societatea noastră. 
Transformă deci şi modul nostru de a fi şi a acţiona ca Biserică? Internetul 
apare ca un fel de „ţară de misiune”, cu o limbă proprie, cu obiceiuri 
proprii, cu specificul său. Abrevieri, fotografii, emoticonuri, fişiere audio şi 


3 http://www.internetica.it/intervista_Foley.htm. 

4 http://www.vocazioni.net/index.php?option=com_content&view =article&id= 1891:la 
nimazione-vocazionale-passa-per-la-rete&catid=63:mondo-voc-febbraio-2011&/Itemid 
=298. 

5 http://elienti.tophost.it/2010/07/06/crisi-passa-anche-per-internet/: în titlul articolului 
„La crisi passa anche per Internet”, „criza” se referă la „criza economică”. 

6 CONSILIUL PONTIFICAL PENTRU COMUNICAȚIILE SOCIALE, Etica în Internet (22 februarie 
2002), 7. 

7 Citat de mons. Jean-Michel di Falco LEANDRI, Discurs introductiv la lucrările Adunării 
Plenare a Comisiei Consiliului Conferinţelor Episcopale din Europa, Vatican (12-15 noiem- 
brie 2009). 

video... sunt asemenea gramaticii unei limbi noi. Populaţia (generația web) 
se bazează pe instantaneu, pe imediat, pe emoții, pe rapiditate. Pentru cine 
e obişnuit cu scrisul elaborat şi studiat, limbajul imediat al Internetului, 
al blogului, apare superficial, banal, lipsit de argumente. Tratatele lungi 
de teologie nu au un loc clar pe Internet. Exprimarea credinței noastre 
este adesea lungă, argumentativă, laborioasă. Iar acest mod de a vorbi nu-l 
atrage şi nu-i vorbeşte unui obişnuit al comunicării pe Internet. Încă nu 
am văzut un document magisterial cu emoticonuri sau o sinteză a vreunui 
îndemn apostolic care să încapă pe un SMS! 

Jean-Michel de Falco Leandri, preşedintele Comisiei Episcopale 
Europene pentru Media, în Discursul său introductiv la lucrările Adunării 
Plenare a Comisiei Consiliului Conferințelor Episcopale din Europa, 
întrunită pe tema „Cultura Internetului şi comunicarea Bisericii” (Vatican, 
12-15 noiembrie 2009), discurs pronunțat la 12 noiembre, mai afirma că un 
prieten de-al său făcuse o cercetare despre site-urile creştine franceze mai 
consultate. Supriză: site-urile catolice sunt mult în urma celor evanghelice, 
deşi evanghelicii sunt o minoritate în Franța. Acel prieten spunea că 
două ar fi motivele acestei situaţii: primul ar fi: catolicii vorbesc, în timp 
ce evanghelicii ascultă; al doilea, că siturile catolice se concentrează pe 
ele însele, în timp ce cele evanghelice consideră Internetul ca o lume de 
evanghelizats. 

Nu mi se pare lipsită de importanță această observaţie. Să luăm, spre 
exemplu, un document mai cunoscut, cel al Consiliului Pontifical pentru 
Comunicaţiile Sociale, Biserica şi Internetul, publicat la 22 februarie 
2002 sub semnătura mons. John P Foley, preşedintele din acel timp al 
consiliului”. Modul în care Biserica înțelege Internetul poate fi sintetizat 
astfel: este un mijloc de comunicare, un instrument modern, un factor care 
poate contribui la răspândirea şi consolidarea Împărăției lui Dumnezeu, un 
element care a adus schimbări revoluționare în modul în care oamenii îşi 
înțeleg viața!”. Ce urmăreşte Biserica folosind Internetul? Două obiective: 
încurajarea dezvoltării şi folosirii corespunzătoare, corecte, a mijloacelor 
de comunicare şi ridicarea (ameliorarea) nivelului de comunicare al 
Bisericii". 

Acest document este interesant. Până la nr. 8 se iau în considerare părțile 
avantajoase ale Internetului, latura pozitivă. În acest sens, Internetul este 


8 Detalii pe site-ul Centrului Național al Operelor Saleziane: http://www.cnos.org/cnos. 

° Creat cardinal în 2007, John P Foley a fost lung timp preşedintele Consiliului Pontifi- 
cal pentru Comunicaţiile Sociale între 1984-2005 şi 2005-2007. Actualul preşedinte (din 
2007 până azi, 2011) este arhiepiscopul Claudio Maria Celli. 

1 Biserica şi Internetul, nr. 1-2. 

Biserica şi Internetul, nr. 3. 

considerat un mijloc de comunicare cu mare putere de influență. Este un 
mijloc de comunicare cu multiple avantaje (elimină barierele spaţiale şi de 
timp, ajută în programarea activităților...). Optica predominantă este cea 
de a considera Intenetul ca „instrument”. Documentul citat până acum 
recunoaşte deschis că este vorba mai mult despre o „realitate virtuală a 
ciberspaţiului”, iar oamenii trebuie conduşi de la ciberspaţiu la comunitatea 
reală!?. Când, la nr. 8, se iau în considerare aspectele negative, pericolase, 
ale acestui mijloc de comunicare, vocabularul se schimbă şi apar expresii 
precum „lumea mijloacelor de comunicare socială poate să pară uneori 
indiferentă şi ostilă”, „cultura mediatică este profund impregnată de o 
judecată tipic postmodernistă”, site-urile pornografice şi violente, sau cele 
denigratoare la adresa Bisericii reflectă „latura întunecată a unei naturi 
umane rănite de păcat”. Latura negativă ne face să generalizăm mult. 
Ceea ce este negativ devine uşor o „lume”. De fapt: în ce măsură putem 
afirma că Internetul este o lume? 

Papa Benedict al XVI-lea, în mesajul său cu ocazia celei de-a XLIII-a 
Zi Mondiale dedicate Comunicaţiilor Sociale, amintind chiar la început 
că „noile tehnologii aduc, într-adevăr, unele modificări fundamentale în 
modurile de comunicare şi relaționare umană”, spune următoarele: 


Aceste schimbări sunt în mod special evidente în rândul tinerilor, care au cres- 
cut în contact strâns cu noile tehnologii şi care sunt obişnuiţi cu o lume digita- 
lă care, în schimb, pare adesea străină celor ca noi, care, ca adulți, a trebuit să 
învăţăm să o înțelegem şi să îi apreciem oportunitățile pe care le oferă pentru 
comunicare. În mesajul din acest an, mă gândesc, aşadar, în special la cei care 
constituie aşa-numita generaţie digitală şi aş dori să le împărtăşesc unele idei 
privitoare la potenţialul extraordinar al noilor tehnologii, dacă sunt utilizate 
pentru promovarea înțelegerii şi solidarității umane”. 


Pentru cei obişnuiţi cu lumea dinaintea Internetului deci, acesta este 
mai mult un mijloc de comunicare. Cam atât. Pentru cei tineri, este o „lume 
digitală”, iar ei sunt „o generaţie digitală”. Este o generație dominată, 
spune în continuare papa, de dorința de conectivitate şi de instinctul de 
comunicare. Benedict al XVI-lea reia şi termenul de „ciberspaţiu”, ca 
fiind „noua arenă digitală”. Evanghelizarea acestui spațiu ar trebui să 
urmărească 


o căutare sinceră şi reciprocă a adevărului, pentru realizarea promovării creş- 
terii în înțelegere şi toleranță. Viaţa nu este o simplă succesiune de evenimente 
şi experiențe: este mai degrabă căutarea adevărului, binelui şi frumuseţii. În 


* Biserica şi Internetul, nr. 9. 
13 BENEDICT AL XVI-LEA, Mesaj la a XLIII-a Zi Mondială a Comunicaţiilor Sociale (24 ia- 
nuarie 2009). Sublinierile îmi aparțin. 

virtutea acestui țel facem noi alegerile, ne exercităm libertatea; în acestea - 
adevăr, bunătate şi frumuseţe - ne găsim fericirea şi bucuria. Nu trebuie să ne 
lăsăm înşelaţi de cei care caută pur şi simplu consumatori într-o piață de posi- 
bilități nediferenţiate, unde alegerea în sine devine bine, unde noutatea uzur- 
pă frumuseţea, iar experiența subiectivă înlocuieşte adevărul. 


Nu putem să nu recunoaştem deci că există şi multe pericole. Documentul 
menționat deja, Biserica şi Internetul, o spune foarte clar: 


Educarea şi formarea asupra Internetului trebuie să fie parte a unor programe 
complete de educare asupra mijloacelor de comunicare socială puse la dispozi- 
ţia membrilor Bisericii. Pe cât posibil, planul pastoral pentru comunicațiile 
sociale trebuie să prevadă această formare în pregătirea seminariştilor, a preo- 
ților, a călugărilor şi a personalului pastoral laic, precum şi a profesorilor, a 
părinţilor, şi a elevilor şi studenţilor. [...] Educarea privind Internetul şi noua 
tehnologie înseamnă astfel mult mai mult decât învăţarea de tehnici; tinerii 
trebuie să învețe cum să se descurce într-o lume a ciberspaţiului, să judece ceea 
ce găsesc aici după criterii morale sănătoase şi să folosească noua tehnologie 
pentru propria dezvoltare integrală şi pentru binele celorlalți". 


Salvatore Agresta şi Giorgio Paglia au publicat în 1998 o carte foarte 
interesantă, cu titlul: „Arta de a privi la televizor... rămânând sănătoşi”!5. 
Ettore Bernabei, care a prefațat volumul, scria: „În sfârşit, un manual de 
igienă şi profilaxie televizivă, scris pentru persoane normale, care privesc la 
televizor în fiecare zi...”15 Autorii aduc în discuţie multe aspecte şi, printre 
acestea, ei analizează faptul că neîncrederea în inovaţii şi în schimbări 
este naturală omului dintotdeauna. De exemplu, ei amintesc un fapt mai 
puţin cunoscut, şi anume că Platon critica scrisul şi scrierile! În Phaidros 
(dar ideea este reluată şi în cea de-a Şaptea Scrisoare!”), cu circa 350 de ani 
înainte de Cristos, Platon (prin gura lui Socrate) afirmă că scrierea este 
inumană, pentru că se preface că re-creează în afara omului ceea ce poate 
exista în realitate doar în interiorul lui. Scrierea este un produs al omului, 
un lucru. În al doilea rând, scrierea distruge memoria. Când începi să scrii, 
memoria scade şi vei avea mereu nevoie de a scrie pentru a nu uita. Textul, 
în fine, este inert, nu răspunde la întrebări, e doar ceva ce mereu şi veşnic 
rămâne repetitiv. Nu poţi dialoga în mod real cu un text scris. 

Abordarea televiziunii sau Internetului a fost şi este supusă acelorlaşi 
reacții umane. Culmea este că Platon a scris, şi nu puţin, şi ce mult s-ar fi 


14 Biserica şi Internetul, nr. T. 

15 S. AGRESTA — G. Paci, L'arte di guardare la TV... e rimanere sani, Col. Libroteca 
Paoline 13, Paoline, Milano 1998. 

16 S, AGRESTA — G. Paci, L'arte di guardare la TV.., 6. 

17 Lui Platon îi sunt atribuite 13 scrisori, deşi mulți contestă temeinicia acestei paterni- 
tăți; discuţiile sunt împărțite mai cu seamă cât priveşte Scrisoarea a Şaptea. 

perdut de n-ar fi scris! A trăi deci alături de noile inovaţii, cu maximum de 
beneficii şi cât mai puține daune: acesta ar fi idealul. 

Potrivit celor doi autori italieni citați, două sunt capcanele care ne pasc 
(ei vorbesc despre televiziune, dar putem extinde la Internet afirmațiile 
lor): a refuza orice schimbare şi a o îmbrățişa în mod acritic. C. Sorgi 
afirma cu acuitate în 1996: 


Popper numeşte televiziunea „o învățătoare rea”. Adevărul este că nu trebuie 
să permitem ca televiziunea să fie o învăţătoare, nici rea, nici bună. (...) Înainte 
de a acuza televiziunea că este invadentă, trebuie ca noi toţi să ne facem un 
examen de conştiinţă: adulți, familii, şcoli, parohii, pentru a ne întreba cât 
spațiu educativ am lăsat gol, cât am renunţat să fim învățători şi cât am dele- 
gat televiziunii!&. 


Cum educăm? De obicei, pe două căi: prin exemplu şi prin reguli. 
Acestea două sunt fundamentele oricărei educaţii adevărate. Internetul 
este un loc de educație şi de educat; este o lume de evanghelizat, nu doar 
un instrument de comunicare; este o nouă provocare misionară, aşa cum a 
fost primul contact creştin cu lumea greco-romană, în care limbile greacă şi 
latină nu erau pentru primii iudeocreştini doar noi mijloace de comunicare, 
ci noi lumi de evanghelizat. Internetul este „un continent digital” nou care 
aşteaptă evanghelizarea noastră! Exact aşa se exprimă, profetic, actualul 
papă şi aş dori să închei cu propriile lui cuvinte din concluzia aceluiaşi 
mesaj din 2009, pe care l-am mai amintit: 


Doresc să închei acest mesaj adresându-mă în particular tinerilor credincioşi 
catolici: îi încurajez să ducă în lumea digitală mărturia despre credinţa lor. 
Dragi fraţi şi surori, vă cer să introduceţi în cultura acestui nou mediu de co- 
municare şi informare valorile pe care se bazează vieţile voastre. La începutul 
vieţii Bisericii, Apostolii şi discipolii lor au dus Vestea cea Bună a lui Isus lumii 
greco-romane. Aşa după cum, în acea vreme, o evanghelizare rodnică presupu- 
nea o atenţie deosebită pentru înțelegerea culturii şi obiceiurilor acelor popoa- 
re păgâne, pentru a le atinge inimile şi minţile, la fel şi astăzi, proclamarea lui 
Cristos în lumea noilor tehnologii cere cunoaşterea lor profundă pentru o uti- 
lizare în consecință adecvată. Vouă, tinerilor, care aproape în mod spontan vă 
găsiţi în sintonie cu noile mijloace de comunicare, vă revine în particular res- 
ponsabilitatea evanghelizării acestui „continent digital”. Asiguraţi-vă că le 
vestiți contemporanilor voştri cu entuziasm Evanghelia. Le cunoaşteţi temeri- 
le şi speranţele, aspiraţiile şi dezamăgirile: cel mai mare dar pe care îl puteţi 
face lor este să le împărtăşiţi „Vestea cea Bună” a Dumnezeului care a deve- 
nit om, a suferit, a murit şi a înviat pentru a mântui omenirea. Inimile oame- 
nilor tânjesc după o lume în care să domnească iubirea, în care darurile să fie 


18 C, SorGI, Famiglia e TV: istruzioni per l’uso, SEI, Torino 1996, 12-13 şi 21, citat în S. 
AGRESTA — G. Pacu, L'arte di guardare la TV.., 24. 

împărtăşite, în care să se construiască unitatea, în care libertatea să îşi găseas- 
că sensul în adevăr şi în care identitatea fiecăruia să se realizeze în comuniune 
respectuoasă. Credinţa noastră poate să răspundă acestor aşteptări: fie ca voi 
să deveniți vestitorii ei! 


